2. Anlægsbevilling til ny børnehave og vejadgang ved [adresse] i Hinnerup (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 16,8 mio. kr. til 
opførelse af en ny permanent naturbørnehave ved [adresse] i Hinnerup. Projektet 
omfatter også en ny vejadgang, cykelsti, parkeringspladser, optimering af områdets 
interne stier samt nedrivning af bebyggelse og sanering af området i forlængelse af den nye børnehave.
Der er afsat i alt 18 mio. kr. til realisering af en helhedsplan for [adresse] og etablering af 
børnehave i området i budget 2024 og 2025-26. Herudover er der afsat 2,2 mio. kr. på 
jordforsyningsbudgettet.
Teknik og Miljø og Børn og Kultur har i samarbejde med den eksterne rådgiver Proces Arkitekter udarbejdet 
vedlagte dispositionsforslag for det kommende byggeri. Forslaget omfatter omdannelse af den kommunalt 
ejede bygning, ’Skovhytten’, der i dag fungerer som besøgssted for en skovbørnehavegruppe fra 
daginstitutionen [adresse]. Derudover tilbygges ca. 300 nye m2,, hvorefter den nye daginstitution får et 
samlet areal på ca. 400 m².  
Den nye børnehave, der skal rumme i alt ca. 90 børnehavebørn, vil være en naturbørnehave med fire 
grupperum, garderober, toiletter og personalefaciliteter. Bygningen vil blive opført med træhegn omkring 
legearealerne, en lille bålplads og skur. Børnene forventes at tilbringe det meste af dagen ude i de 
naturskønne omgivelser. Det  indhegnede legeareal vil have udstyr i naturmaterialer, og kun i mindre 
omfang traditionelle legeredskaber. Udvendigt beklædes den nye børnehave med sorte, lodrette 
træfacader med termowood og tagpaptag. Hele området [adresse] har karakter af naturområde, og dele 
af arealet mod øst er omfattet af fredskovspligt. 
Vejprojektet omfatter etablering af ny vejadgang fra [adresse], med højre og venstresvingsbane på 
[adresse], samt en cykelsti og parkeringsplads med minimum 40 pladser. 
Byggeriet af børnehaven planlægges udbudt i fagentreprise i maj 2025 med forventet byggeperiode fra 
august 2025 til juni 2026. Den nye børnehave vil være klar til brug den 1. juli 2026.  Sideløbende med 
byggeriet af børnehaven vil der blive anlagt vejadgang, cykelsti og parkeringsplads. Den eksisterende 
adgangsvej anvendes som byggevej i anlægsfasen. 
Byggepladsen og anlægget af vejadgangen vil være indhegnet i bygge- og anlægsperioden, hvilket betyder, 
at den kommunalt ejede bygning Skovhytten kan benyttes af [adresse] i byggefasen. Der vil dog være en 
kort periode på ca. en uge i foråret 2026, hvor skovhytten ikke vil være tilgængelig, da den nye bygning 
skal kobles sammen med skovhytten. Byggestøj vil kunne forekomme i perioder i både bygge- og 
anlægsfasen. 
VURDERING
[adresse]: EMN-2024-01324
Dok-ID: 3831399
Sagsbehandler: abs
Teknik- og Miljøudvalget
5. februar 2025  16:30
Børn og Kultur vurderer, at der som følge af befolkningsvæksten i særligt den østlige del af kommunen er 
behov for at oprette børnehavepladser. Hvis byggeriet gennemføres som planlagt, vil det bidrage til at 
afhjælpe kapacitetspresset på tre-fem års området i anvisningsområde Hinnerup (Hinnerup, [adresse], 
Stina Kristiansen) og sikre, at Favrskov Kommune kan indfri pasningsgarantien. 
Byggeriet vil skabe et spændende og attraktivt dagtilbud af høj kvalitet, hvor naturen bliver 
omdrejningspunktet. Forskning viser, at det at bruge naturen som pædagogisk læringsrum fremmer børns 
trivsel, udvikling og læring. 
Realiseringen af helhedsplanen for området – udover selve børnehaven - gennemføres i dialog med Lokale 
og Anlægsfonden. I den forbindelse forventes brug af rådgiver til at sikre størst mulig genanvendelse af 
eksisterende bygninger (fundamenter, kloakering, byggematerialer m.v.). Dette sker dels for at sikre den 
mindst mulige klima-/energibelastning; dels for at muliggøre medfinansiering fra eksterne fonde.
ØKONOMI
Der er afsat finansiering i Budget 2025-28 (A-306). Der er afsat et samlet rådighedsbeløb på 20,2 mio. kr. 
fordelt med 2 mio. kr. i 2024, 10 mio. kr. i 2025 og 6 mio. kr. i 2026, samt 2,2 mio. kr. afsat på 
jordforsyningsbudgettet. Der søges nu om anlægsbevilling på i alt 16,8 mio. kr. fordelt med:

5,55 mio. kr. til vejadgang, cykelsti og parkeringsplads mv. finansieret af rådighedsbeløb i budget 
2025-26 (3,35 mio. kr.) og 2,2 mio. kr. afsat på jordforsyningsbudgettet. 

9,9 mio. kr. til anlæg af børnehaven, finansieret af rådighedsbeløbet i 2024 (2 mio. kr.), 6,65 mio. kr. i 
2025 og 1,25 mio. kr. i 2026. 

1,35 mio. kr. til nedrivning, sanering af området og optimering af de interne stier inkl. 300.000 kr. til 
rådgivning vedrørende delvis genanvendelse af eksisterende bygninger (fundamenter, kloakering, 
spær, byggematerialer mv.) finansieret af det afsatte rådighedsbeløb i 2025. 
Herefter resterer der 3,4 mio. kr. til realisering af helhedsplanen for [adresse]. Helhedsplanens 
gennemførelse realiseres i samarbejde med Moselund-spejderne og gennem supplerende ekstern 
fondsfinansiering.
Hvis anlægsforslaget godkendes som beskrevet, vil der være forhåndsprioriteret 2,6 mio. kr. i Budget 2026-
29.
I forbindelse med udformningen af dispositionsforslaget er der fundet en løsning, hvor der etableres en 
sammenhængende bygning, som har brugs- og driftsmæssige fordele. Det betyder, at byggeriet bliver 
685.000 kr. dyrere end forudsat, hvilket foreslås finansieret af anlægsmidler på Ejendomscentrets puljer. 
Udgiften til det samlede byggeri andrager herefter 10,585 mio. kr.
I budget 2025-28 er der fra 1. juli 2026 afsat en årlig nettoudgift på 300.000 kr. til bygningsdrift, samt øgede 
faste driftsudgifter på dagtilbudsområdet på 145.000 kr. Derudover er der en driftsudgift på netto 150.000 
kr. i 2026 til ansættelse af daglig leder og personalegruppe.
 
De afledte driftsudgifter til vejadgang, cykelsti og parkeringsplads vurderes at udgøre 77.500 kr. årligt fra 
2026 og frem. Beløbet dækker udgifter til service og vedligeholdelse af belysning, beplantning, fejning og 
vinterbekæmpelse. Dette beløb indarbejdes i den tekniske budgetlægning for 2026-29.
INDDRAGELSE
Dispositionsforslaget er udarbejdet i dialog med ledelse og medarbejderrepræsentant fra daginstitutionen 
[adresse].  
Byrådet har godkendt Lokalplan nr. 430 [adresse] naturcenter og tillæg nr. 18 til Kommuneplan 2021-32 
efter offentlig høring. Kommunen har været i dialog med Wefri A/S som ejer af skovarealet matr.nr. 2al, 
Haldum By, [adresse], der skal afgive areal til etablering af vejudvidelsen på [adresse]. Ejeren vil blive 
løbende orienteret om anlægsarbejdet.
Der har løbende været dialog med Grundejerforeningen Haldumgård, samt de nærliggende ejendomme på 
[adresse], og det er aftalt, at der afholdes et dialogmøde, når der foreligger et færdigt skitseprojekt for 
vejadgang, cykelsti og parkeringsplads.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At dispositionsforslag for ny naturbørnehave godkendes.
2.
At Byrådet godkender en anlægsbevilling på i alt 16,8 mio. kr. til den nye børnehave, vejadgang, 
cykelsti og parkeringsplads samt nedrivning og sanering af området, herunder rådgivning, og 
optimering af de interne stier finansieret af de afsatte rådighedsbeløb i 2024 og 2025 og 2,6 mio. kr. 
af de afsatte rådighedsbeløb i 2026 samt af rådighedsbeløbet afsat på jordforsyningsbudgettet.
3.
At godkende en udvidelse af driftsbudgettet for vejvedligeholdelse på 77.500 kr. årligt fra 2026, der 
indarbejdes i den tekniske budgetlægning for 2026-2029.
4.
At Teknik og Miljø bemyndiges til at gennemføre arealerhvervelse fra matr.nr. 2al, [adresse], 
[adresse] i nødvendigt omfang ved frivillige aftale med lodsejer, eller hvis dette ikke kan opnås, til at 
gennemføre åstedsforretning med henblik på ekspropriation. 
BESLUTNING
.
Teknik- og Miljøudvalget, 5. februar 2025: 
Fraværende: Henry Nørgaard
Indstilles godkendt. 
Bilag

Proces Arkitekter, dispositionsforslag, 14.1.2025 (3846108)

Erling Schmidt, udvidelse af [adresse] og adgangsvej, 18.12.2024 (3851875)
